- evh
                                           udskrift
                                                af
                           sø- & handelsrettens dombog
                                          ____________
                                              dom
afsagt den 1. juli 2011 af sø- og handelsretten sammensat af vicepræsident michael b. elmer (rets-
formand) og de sagkyndige medlemmer afdelingschef ejgil kromann og direktør jens fehrn-
christensen.
s-6-10
                                     chr. jensen shipping a/s
                                     (advokat mathias steinø)
                                     mod
                                     dregg ehf
                                     (advokat bjarne korsgaard)
indledning og påstande
under anbringende af, at dregg ehf (i det følgende: dregg) navnlig skal betale agenthonorar
i en opsigelsesperiode og kommission for formidlingen af en fragtaftale med dansk pelsdyr
foder a.m.b.a., har chr. jensen shipping a/s (i det følgende: chr. jensen) nedlagt påstand om,
at dregg skal betale 117.788,63 dkk og 84.603 eur med procesrente fra sagens anlæg den
26. februar 2010. påstandsbeløbet fremkommer således:
                                                      -2-
       kommission 2010: 2,5 % af 1.569.129,53 eur                    39.228,00 eur
       kommission 2011: 2,5 % af (30.000 ton x 60,50 eur)            45.375,00 eur
                                                                     84.603,00 eur
       agenthonorar: klareringsgebyr i 6 mdr. á 7.500 dkk           45.000,00 dkk
       øvrigt: tilgodehavende i henhold til kontoudtog               72.788,63 dkk
       i alt                                                       117.788,63 dkk
dregg har påstået afvisning, subsidiært frifindelse.
agentaftalen
den 26. oktober 2007 indgik chr. jensen, der driver shippingvirksomhed i københavn og
århus, med virkning fra den 29. maj 2007 for territoriet danmark, sverige, norge, færøerne
m.v. agentaftale (”standard liner agency agreement”) med dregg, der er et islandsk sel-
skab, som driver virksomhed med salg af dræn- og afløbsrør, og som tidligere tillige drev
rederivirksomhed med skibet m/v axel.
       chr. jensens pligter under aftalen omfattede sædvanlige agentopgaver, såsom repræ-
sentation, marketing, salg mv. samt regnskabsførelse og økonomi. af fremlagte fakturaer fra
chr. jensen til ”owner of m/v axel, c/o dregg shipping ehf” for perioden oktober
til december 2009 fremgår, at der blev betalt et ”agency fee” på 7.500 kr. ved hvert skibsan-
løb.
       aftalen, der kunne opsiges med 6 måneders varsel, indeholdt endvidere følgende lov-
valgs- og værnetingsbestemmelse:
       “7.00 jurisdiction
         7.01 this agency agreement is governed by danish law and any claim or dispute aris-
              ing hereunder or in connection herewith shall be determined by arbitration in co-
              penhagen in accordance with the terms of the copenhagen maritime arbitrators
              association in force and effect at the time of arbitration.”
der er under sagen enighed om, at der ikke eksisterer en sammenslutning under navnet
”copenhagen maritime arbitrators association” i danmark.
                                                -3-
fragtaftalerne mv.
i 2007 formidlede chr. jensen en fragtaftale mellem dregg som bortfragter og dansk pelsdyr
foder a.m.b.a. som befragter vedrørende transport af frossen filetafskær fra island til dan-
mark. aftalen blev foruden af dregg og dansk pelsdyr foder a.m.b.a. tiltrådt af chr. jensen
som mægler.
      fragtaftalen, der efter sit indhold var undergivet dansk ret og værneting, var uopsige-
lig indtil den 31. december 2008, hvorefter den kunne opsiges med 12 måneders varsel. den
forventede årlige fragtmængde var fastsat til 24.000-30.000 tons á 45,00 eur plus bunkerstil-
læg (baf), og chr. jensen var efter aftalens pkt. 11 berettiget til en kommission på 2,5 % af
fragten.
       den 5. januar 2009 opsagde direktør ari axel jonsson fra dregg skriftligt fragtaftalen
med virkning fra den 5. januar 2010. i efteråret 2009 indledte dregg og dansk pelsdyr foder
a.m.b.a. forhandlinger om en ny fragtaftale, og ole s. jørgensen fra chr. jensen mailede den
23. september 2009 et kontraktudkast til dregg. udkastet blev aldrig kommenteret af dregg.
bjarni sigurdsson fra dregg sendte i stedet sit forslag til ændringer af den hidtidige fragtafta-
le. ændringsforslagene omfattede ikke pkt. 11 om kommission til chr. jensen.
      ole s. jørgensen, der forinden drøftede ændringsforslagene med direktør mogens
søndergaard fra dansk pelsdyr foder a.m.b.a., sendte den 4. november 2009 ”first draft of fi-
nal contract as agreed” til parterne. udkastet indeholdt en bestemmelse om kommission til
chr. jensen på 2,5 % af fragten samt dansk lovvalg og værneting. senere samme måned ind-
kaldte ole s. jørgensen dregg og dansk pelsdyr foder a.m.b.a. til et underskriftsmøde den 3.
december 2009 i island.
      umiddelbart inden underskriftsmødet indkaldte bjarni sigurdsson direktør mogens
søndergaard, som sammen med ole s. jørgensen var rejst til island med henblik på under-
skrivelsen, til et særskilt møde den 2. december 2009 uden deltagelse af chr. jensen. på dette
møde underskrev dregg shipping sp/f, færøerne og dansk pelsdyr foder a.m.b.a. en ny
fragtaftale uden bestemmelsen om kommission til chr. jensen.
      efter chr. jensens oplysninger udgjorde den samlede fragt for dansk pelsdyr foder
a.m.b.a. i 2010: 1.569.129,53 eur, svarende til 25.664,82 tons á 61,14 eur (gennemsnitlig
fragtrate).
                                                -4-
       den 30. december 2009 mailede direktør ari axel jonsson til ole s. jørgensen og oply-
ste, at hverken dregg eller dregg shipping ehf med udgangen af 2009 var involveret i ship-
pingvirksomhed, hvorfor agentaftalen var ”terminated”. den 11. januar 2010 mailede bjarni
sigurdsson til ole s. jørgensen og meddelte, at dregg shipping sp/f havde besluttet at be-
nytte en anden agent i danmark.
forklaringer
erik thomsen har bl.a. forklaret, at han har været direktør for chr. jensen siden 2008.
       chr. jensen havde foreslået dregg, at de med et køleskib – som m/v axel - kunne
transportere dræn- og afløbsrør til island og have fisk med retur til danmark. chr. jensen
formidlede derefter fragtaftalen mellem dregg og dansk pelsdyr foder a.m.b.a., hvorefter
chr. jensen var berettiget til en kommission på 2,5 % af den samlede fragt. det er sædvane i
shippingbranchen, at der betales sådan kommission.
       han har efter samtaler med direktør mogens søndergaard udarbejdet en oversigt, der
viser, at dregg i 2010 afskibede 25.664,82 tons til en gennemsnitlig fragtrate á 61,14 eur til
dansk pelsdyr foder a.m.b.a. fragtraten indeholder et bunkerstillæg (baf).
       chr. jensen var også skibsagent for dregg og havde krav på honorar i opsigelsesperio-
den på 6 måneder. beløbet på 7.500 kr., der beroede på parternes aftale og er i overensstem-
melse med fast praksis, dækker skibsagentens arbejde i forbindelse med hvert skibsanløb,
herunder tilstedeværelsen af en medarbejder, kommunikation, tilkaldelse og afregning af
lods, forberedelse af losning og lastning, besætningsskift, hotelreservation m.v. beløbet er
blevet betalt siden agentaftalens indgåelse i 2007. han ved ikke, hvor stor en del af honora-
ret, der udgøres af omkostninger, og hvad dækningsbidraget er. det var chr. jensens tidlige-
re direktør, der i sin tid udarbejdede agentaftalen, og han har ikke selv kendskab til bag-
grunden for voldgiftsklausulen.
       chr. jensens kontoudtog benævnt ”statement of account” er en oversigt over den lø-
bende afregning mellem parterne. der blev altid sendt originale fakturaer til dregg, og
dregg har ham bekendt ikke tidligere gjort indsigelse mod udstedte fakturaer.
                                                -5-
general manager for dregg, bjarne sigurdsson, har bl.a. forklaret, at han udarbejder alle sel-
skabets kontrakter, og at han i 2007 udarbejdede fragtaftalen med dansk pelsdyr foder
a.m.b.a. ved aftalens indgåelse var dregg shipping ehf endnu ikke stiftet, hvilket først skete i
forbindelse med købet af skibet m/v axel. dette fremgår af fragtaftalen, hvor der under
overskriften ”shipowner:” står ”t b n by dregg ehf”. forkortelsen ”t b n” står for ”to be
nominated”. chr. jensen var ikke mægler på fragtaftalen, da dregg shipping ehf endnu ikke
var stiftet. da chr. jensen imidlertid skulle have noget for at have formidlet aftalen, blev der
indsat en bestemmelse om kommission på 2,5 %. dregg betalte løbende kommission og hav-
de ikke før opsigelsen mulighed for komme ud af aftalen. opsigelsen skyldtes, at både dregg
og dansk pelsdyr foder a.m.b.a. var utilfredse med aftalen, herunder prisen, transportpro-
blemer og adskillige skader på skibet.
      han har ikke anmodet ole s. jørgensen om at lave en ny fragtaftale med dansk pels-
dyr foder a.m.b.a. det var hans opfattelse, at ole s. jørgensen vidste, at chr. jensen ikke
skulle være part i den nye aftale. han sendte på et tidspunkt en mail til direktør mogens
søndergaard fra dansk pelsdyr foder a.m.b.a., og det var herefter direktør mogens sønder-
gaard, der bad ole s. jørgensen om at gennemgå fragtaftalen. ole s. jørgensen mailede efter-
følgende et udkast til fragtaftale til ham. han sendte siden sine bemærkninger til en ny
fragtaftale. han kommenterede ikke på pkt. 11, der vedrørte kommission, idet chr. jensen
ikke var part i aftalen, hvorfor bestemmelsen ikke skulle medtages.
      han bad ikke chr. jensen om at komme til island, og han ved ikke, hvem der invitere-
de chr. jensen. på island havde han et møde med direktør mogens søndergaard, hvor den
nye fragtaftale blev underskrevet. der var tale om en helt anden fragtaftale mellem dansk
pelsdyr foder a.m.b.a. og dregg shipping sp/f, færøerne med en fortrolighedsklausul, så
han kan ikke her i retten afsløre indholdet.
      i efteråret 2007 blev der indgået en agentaftale benævnt ”standard liner agency
agreement” med chr. jensen. det var chr. jensen, der udarbejdede aftalen. han gjorde i den
forbindelse chr. jensen opmærksom på, at agentaftalen blev indgået med det forkerte sel-
skab, idet det skulle være dregg shipping ehf og ikke dregg. fakturaer og kontoudtog blev
sendt til dregg shipping ehf’s adresse, og det var dregg shipping ehf, der betalte fakturaer-
ne. han gjorde flere gange indsigelse mod faktureringen til dregg. kontoudtogene, der om-
fattede perioden fra 2008 og frem, var dog ét kaos, og han var nødsaget til at få bistand fra
                                                  -6-
revisionsfirmaet pricewaterhousecoopers til en gennemgang heraf. dregg shipping ehf
modtog ikke alle fakturaer, og han gjorde også indsigelse mod fakturaerne.
       direktør ari axel jonsson ville med mailen af 30. december 2009 gøre det helt klart, at
hverken dregg eller dregg shipping ehf med udgangen af 2009 var involveret i shipping-
virksomhed.
direktør for dansk pelsdyrfoder a.m.b.a., mogens søndergaard, har bl.a. forklaret, at dansk
pelsdyr foder a.m.b.a. i 2007 indgik en fragtaftale med dregg om transport af filetafskær fra
island til danmark. chr. jensen formidlede kontakten til dregg, og den endelige aftale var et
resultat af chr. jensens arbejde. forløbet af den første aftale bar præg af amatørarbejde og
adskillige grundstødninger med skibet. der blev derfor i efteråret 2008 afholdt et møde med
direktør ari axel jonsson og bjarni sigurdsson, hvor aftalen blev opsagt. opsigelsen blev si-
den fulgt op af en skriftlig opsigelse, således at aftalen ophørte med udgangen af 2009.
       han talte løbende med chr. jensen omkring den fremtidige situation, herunder beho-
vet for et sideportskib frem for et kranskib, idet der herved opnåedes en bedre beskyttelse af
godset. under forudsætning af, at dregg købte et nyt skib, ville han gerne indgå en ny fragt-
aftale. da ejer og direktør ari axel jonsson meddelte, at man fremover ville sætte et side-
portsskib ind på ruten, indgik parterne en ny fragtaftale.
       det blev aftalt, at fragtaftalen skulle underskrives på island i december 2009. han skul-
le i forvejen til et bestyrelsesmøde på island, og kontraktunderskrivelsen skulle finde sted
den følgende dag, dvs. den 3. december 2009. der var på det tidspunkt enighed om kontrak-
tens hovedvilkår. da han og bestyrelsesformanden var færdige med bestyrelsesmødet, blev
de kørt ind til dreggs kontor, hvor han troede, at de skulle have en rundvisning på lageret
m.v. det viste sig imidlertid, at formålet med besøget var underskrivelsen af fragtaftalen. af-
talen, der stort set svarede til den aftale, som chr. jensen havde rundsendt, og som der var
opnået enighed om, indeholdt imidlertid ikke en bestemmelse om kommission til chr. jen-
sen, og aftaleparten var dregg shipping sp/f, færøerne. han spurgte om årsagen og fik sva-
ret, at det på grund af finanskrisen var rarere at få pengene til færøerne. det var ikke hans
indtryk, at chr. jensen skulle køres ud på et sidespor, da det blev oplyst, at chr. jensens
kommission skulle aftales i en separat kontrakt.
                                                 -7-
       dansk pelsdyr foder a.m.b.a. fik i 2010 afskibet 25.664,82 tons fra island til danmark.
der var i første halvår 2010 seks afskibninger. han forventer, at der i 2011 vil blive et tilsva-
rende antal afskibninger.
ole s. jørgensen har bl.a. forklaret, at han tidligere var ansat som afdelingschef hos chr. jen-
sen i århus, hvor han på et tidspunkt overtog kundeforholdet med dregg. han havde næ-
sten dagligt samtaler med dregg og dansk pelsdyr foder a.m.b.a.
       i efteråret 2009 påbegyndtes forhandlingerne om en ny fragtaftale, idet den tidligere af-
tale var blevet opsagt. både dregg og dansk pelsdyr foder a.m.b.a. var enige om, at der
skulle udarbejdes en ny fragtaftale. den første fragtaftale havde givet anledning til mange
tvivlsspørgsmål, og han foreslog derfor bjarni sigurdsson, at chr. jensen udarbejdede en
mere strikt kontrakt.
       bjarni sigurdsson kommenterede ikke på hans kontraktudkast. i stedet sendte bjarni
sigurdsson sine bemærkninger til den nu opsagte fragtaftale, som dregg således fortsat fore-
trak. bjarni sigurdsson havde ikke nogen bemærkninger til fragtaftalens bestemmelse om
kommission til chr. jensen.
       der blev opnået enighed om den nye fragtaftales hovedvilkår, og det blev aftalt, at den
skulle underskrives på island den 3. december 2009. dagen før mødet talte han med direktør
mogens søndergaard, som fortalte, at bjarni sigurdsson havde kontaktet ham med henblik
på et særskilt møde uden deltagelse af chr. jensen.
       på mødet, hvor kontrakten skulle underskrives, kom han flere gange ind på fragtafta-
len, og han fik efterhånden fornemmelsen af, at der var et eller andet galt. efter mødet kørte
han sammen med bjarni sigurdsson tilbage til hotellet. på hotellet gik han i baren med direk-
tør mogens søndergaard, der fortalte, at bjarni sigurdsson på mødet, hvor chr. jensen ikke
deltog, havde lagt en kontrakt frem, som parterne havde underskrevet. kontrakten var me-
get lig den, som chr. jensen havde rundsendt til parterne, og som der forinden var opnået
enighed om. der var alene enkelte ændringer vedrørende bunkerstillæg samt udeladelse af
bestemmelsen om kommission til chr. jensen.
       den følgende dag spurgte han bjarni sigurdsson, hvad der var galt. bjarni sigurdsson
fortalte, at de ikke ville have en bestemmelse om kommission til chr. jensen i fragtaftalen
med dansk pelsdyr foder a.m.b.a. dette var han indforstået med, og han foreslog derfor, at
                                                -8-
han udarbejdede et tillæg til fragt- eller agentaftalen. bjarni sigurdsson modsatte sig dette
med en bemærkning om, at han gerne ville have en helt ny formulering af bestemmelsen.
       efter agentaftalen betalte dregg 7.500 kr. for hvert skibsanløb. gebyret dækkede alt ar-
bejde forbundet hermed, herunder tilkaldelse af lods, slæbebåde, havnepenge, planlægning
af lastning, toldvæsen, tilkaldelse af læge til en sømand mv. positivt afholdte omkostninger
blev faktureret særskilt til dregg. der blev løbende sendt fakturaer og kontoudtog til dregg.
chr. jensen inkasserede løbende fragt og betalte omkostningerne ved hvert skibsanløb. en-
kelte fakturaer blev sendt flere gange, idet dregg - efter chr. jensens rykkere - ofte meddelte,
at de aldrig havde modtaget fakturaerne. han fik det indtryk, at dregg ikke havde styr på sit
bogholderi.
parternes synspunkter
chr. jensens advokat har bestridt, at voldgiftsklausulen i agentaftalen er gyldig, idet ordlyden
”… in accordance with the terms of the copenhagen maritime arbitrators’ association …”
henviser til et ikke eksisterende voldgiftsinstitut. der stilles høje krav til klarheden af en
voldgiftsklausul, og klausulen er derfor uanvendelig, jf. voldgiftslovens § 8.
       efter fragtaftalen er der værneting for kommissionskravet i danmark. den oprindelige
fragtaftale henviste til dansk ret og værneting, og dette var også tilfældet med den nye fragt-
aftale, som parterne var nået til enighed om, og som skulle underskrives den 3. december
2009 på island. da dansk pelsdyr foder a.m.b.a. og chr. jensen tog til island med henblik på
underskrivelsen den 3. december 2009, var der således enighed om hovedvilkårene, og un-
derskriftsmødet var alene en formalitet.
       det følger ligeledes af lugano-konventionen af 1988, at der er værneting for kravene i
danmark. efter artikel 5, stk. 1, kan et selskab i sager om kontraktforhold sagsøges ved retten
på det sted, hvor den pågældende forpligtelse er opfyldt eller skal opfyldes. efter rom-
konventionens artikel 4 er aftalerne endvidere underkastet dansk ret, idet sagen har sin
nærmeste tilknytning til danmark, hvor chr. jensen, der skal præstere den for aftalerne ka-
rakteristiske ydelse, har sit hovedsæde. efter dansk ret er pengeskyld bringeskyld, således at
opfyldelsesværnetinget er i danmark.
                                                  -9-
       efter agentaftalen havde dregg et opsigelsesvarsel på 6 måneder, og chr. jensen er
derfor berettiget til et honorar i opsigelsesperioden, hvor chr. jensen også stillede medarbej-
dere til rådighed for dregg. der blev i overensstemmelse med parternes aftale og langvarige
praksis betalt 7.500 kr. til chr. jensen pr. skibsanløb. dregg havde i første halvår 6 skibsan-
løb, hvorfor chr. jensen har krav på betaling af 6 x 7.500 kr., i alt 45.000 kr.
       efter direktør erik thomsens og ole s. jørgensens forklaringer må det lægges til
grund, at samtlige fakturaer blev sendt til dregg, at enkelte fakturaer blev genfremsendt, og
at dregg på intet tidspunkt gjorde indsigelse mod disse. det må således lægges til grund, at
kontoudtogene er retvisende, således at chr. jensen har et tilgodehavende på 72.788,63 kr.
det er først under hovedforhandlingen, at dregg har gjort indsigelse over for kontoudtogene
og bedt om fakturaerne, som dregg har modtaget løbende uden at gøre indsigelse mod dem.
       ved direktør mogens søndergaards forklaring må det anses bevist, at det var chr. jen-
sens fortjeneste, at fragtaftalen mellem dregg og dansk pelsdyr foder a.m.b.a. blev indgået.
chr. jensen udarbejdede ligeledes den nye fragtaftale, der blev rundsendt til parterne, uden
at dregg på nogen måde gjorde indsigelse mod chr. jensens krav på 2,5 % i kommission.
dregg har således herved tilkendegivet, at chr. jensen som mægler også på denne aftale var
berettiget til en kommission på 2,5 %. en sådan kommission må anses for sædvane i bran-
chen, og henset til de mange problemer under den tidligere fragtaftale, herunder adskillige
grundstødninger, var det nødvendigt med chr. jensens bistand for, at dregg kunne fasthol-
de fragtaftalen med dansk pelsdyr foder a.m.b.a.
       bjarni sigurdssons forklaring om, at der var en helt anden kontrakt, der blev under-
skrevet med dansk pelsdyr foder a.m.b.a. må tilsidesættes. direktør mogens søndergaard
har således forklaret, at det var samme kontrakt, og at der alene var tale om mindre ændrin-
ger, herunder at bestemmelsen om kommission var udeladt. dregg har heller ikke efter-
kommet chr. jensens opfordring om at fremlægge kontrakten, og bjarni sigurdssons afvis-
ning under sin forklaring til retten af at fremlægge den under henvisning til en påstået for-
trolighedsklausul kan kun bestyrke den antagelse, at kontrakten ganske svarer til den oprin-
delig udarbejdede, blot med udeladelse af bestemmelsen om provision og med indsættelsen
af et færøsk koncernforbundet selskab som part i stedet for dregg ehf, island.
       på grundlag af oplysningerne fra dansk pelsdyr foder a.m.b.a. kan kravet på kommis-
sion opgøres til samlet 84.603 eur. det bemærkes, at kravet er opgjort på grundlag af en
                                                 - 10 -
fragtrate på 60,50 eur, der er mindre end den gennemsnitlige fragtrate på 61,14 eur. dregg
har ikke efterkommet chr. jensens opfordringer om at fremlægge dokumentation for trans-
porterede fragtmængder samt betalte fragtrater, hvilket skal tillægges processuel skadevirk-
ning, således at chr. jensens beregninger må lægges til grund.
        chr. jensen har for at imødekomme dreggs krav herom afholdt udgifter til oversættel-
se af fragt- og agentaftalen på i alt 7.560 kr. disse udgifter bør dregg refundere som en del af
sagsomkostningerne, særlig i lyset af, at sø- og handelsretten har lagt vægt på at bruge de
originale dokumenter under sagen.
dreggs advokat har gjort gældende, at chr. jensens kumulation af flere krav efter fragt- og
agentaftalerne forudsætter, at der er værneting for alle kravene i danmark, jf. retsplejelovens
§ 249, stk. 1, nr. 1.
        i agentaftalen har parterne aftalt, at eventuelle tvister skal afgøres ved voldgift i kø-
benhavn. den omstændighed, at der henvises til voldgift ”… in accordance with the terms of
the copenhagen maritime arbitrators’ association …” medfører ikke, at der ikke er indgået
en gyldig voldgiftsaftale mellem parterne, men alene, at der skal ske en nærmere udfyldning
heraf. parterne har således utvivlsomt haft til hensigt at aftale voldgift ved ”the danish
institute of arbitration”. sagen skal derfor afvises, jf. voldgiftslovens § 8.
        med hensyn til fragtaftalen er der alene tale om et udkast til kontrakt, som hverken er
underskrevet af dregg eller chr. jensen. der er derfor ikke indgået en klar og tydelig værne-
tingsaftale, der kan medføre, at der er værneting i danmark. der er ikke efter lugano-
konventionen opfyldelsesværneting for kravene i danmark.
        efter bevisførelsen må det endvidere lægges til grund, at chr. jensen ikke fik noget
opdrag fra dregg om at udarbejde en ny kontrakt med dansk pelsdyr foder a.m.b.a. det var
snarere direktør mogens søndergaard, der bad om en kontrakt og dermed gav et opdrag til
chr. jensen. den nye fragtaftale blev aldrig underskrevet, og den oprindelige aftale blev den
5. januar 2009 opsagt med virkning fra den 5. januar 2010. kommissionen blev oprindelig be-
talt, fordi chr. jensen havde fundet en ny kunde til dregg, hvilket heller ikke længere var til-
fældet. endelig blev den nye fragtaftale indgået mellem dansk pelsdyr foder a.m.b.a. og
dregg shipping sp/f, færøerne.
                                                - 11 -
       chr. jensen har ikke dokumenteret at have lidt tab. dregg har ikke fragtet gods i 2010,
og opgørelsen af antallet af tons i 2010 og fragtraten på 60,50 eur er udokumenterede. beta-
ling af agenthonorar forudsætter, at der har været skibsanløb i opsigelsesperioden, hvilket
ikke var tilfældet. endvidere fremgår honoraret på 7.500 kr. ikke af agentaftalen, ligesom
chr. jensen alene er berettiget til at få erstattet sit dækningsbidrag, som er uoplyst. endelig
er chr. jensens påståede tilgodehavende i henhold til parternes løbende mellemregning
udokumenteret, idet kun kontoudtog er fremlagt, men derimod ikke de underliggende fak-
turaer. da dregg har gjort indsigelse mod kravene, kan kravene ikke tages under påkendel-
se.
sø- og handelsrettens afgørelse
i agentaftalen har chr. jensen og dregg vedtaget, at eventuelle tvister skal afgøres ved vold-
gift i københavn ”in accordance with the terms of the copenhagen maritime arbitrators’
association”. der er enighed om, at en sådan sammenslutning ikke findes i danmark. retten
finder ikke at kunne udfylde kontrakten, idet der ikke findes nogen dansk organisation, der
yder assistance til voldgift specielt indenfor det maritime område. herefter, og da vilkårene
for voldgiftsbehandlingen således ikke kan fastlægges med den fornødne klarhed, finder ret-
ten, at en voldgiftssag er uigennemførlig, jf. voldgiftslovens § 8, stk. 1.
       efter artikel 5, stk. 1, i lugano-konventionen af 16. september 1988 kan en juridisk per-
son, der har hjemsted på en kontraherende stats område, sagsøges ved retten på det sted,
hvor forpligtelsen skal opfyldes. chr. jensen og dregg har vedtaget, at agentaftalen er un-
derkastet dansk ret. herefter, og da pengeskyld efter dansk ret er bringeskyld, og forpligtel-
sen således skal opfyldes i danmark, har retten kompetence til at påkende denne del af sa-
gen, jf. retsplejelovens § 247, stk. 1.
       den del af sagen, der vedrører chr. jensens påståede krav på kommission for formid-
ling af fragtaftalen med dansk pelsdyr foder a.m.b.a., er efter rom-konventionens artikel 4,
stk. 1, underkastet loven i det land, hvortil den har sin nærmeste tilknytning, og efter stk. 2
er der formodning for, at aftalen har sin nærmeste tilknytning til det land, hvor den part,
som skal præstere den for aftalen karakteristiske ydelse, på tidspunktet for aftalens indgåelse
har sit hovedsæde. under hensyn til, at den karakteristiske ydelse i forholdet mellem chr.
                                                - 12 -
jensen og dregg er formidlingen af fragtaftalen med dansk pelsdyr foder a.m.b.a., og at
formidleren har hovedsæde i danmark, findes aftalen underkastet dansk ret. retten har så-
ledes kompetence til at behandle også denne del af sagen, jf. artikel 5, stk. 1, i lugano-
konventionen af 1988.
       efter direktør mogens søndergaards forklaring finder retten det godtgjort, at fragtafta-
lerne mellem dregg shipping sp/f og dansk pelsdyr foder a.m.b.a. stort set svarede til den,
som chr. jensen havde udarbejdet, og at det var chr. jensens fortjeneste, at aftalerne mellem
dregg og dansk pelsdyr foder a.m.b.a. overhovedet kom i stand. retten lægger herved også
vægt på, at dregg ikke har rimelig grund til ikke at fremlægge aftalen i overensstemmelse
med opfordringen hertil. at den endelige fragtaftale ikke blev indgået med dregg, men med
et færøsk søster- eller datterselskab, kan efter sagens omstændigheder ikke føre til noget an-
det resultat.
       de sagkyndige medlemmer af retten udtaler, at det må anses for sædvane, at der ved
en skibsmæglers formidling af en fragtaftale skal betales denne provision på 2,5 % af fragten,
og at det ligeledes ikke er usædvanligt, at der betales et fast honorar til en skibsagent på
7.500 kr. ved hvert skibsanløb. den juridiske dommer tiltræder dette. det bemærkes herved,
at honoraret pr. anløb må anses for aftalt mellem parterne, idet chr. jensen gennem aftalens
løbetid har faktureret dette beløb, uden at dregg på noget tidspunkt har gjort indsigelse her-
imod.
       efter direktør mogens søndergaards forklaring findes det godtgjort, at dansk pelsdyr
foder a.m.b.a.’s samlede fragt i 2010 udgjorde 1.569.129,53 eur, og at der i perioden fra ja-
nuar til juni 2010 var seks skibsanløb. dregg har trods chr. jensens opfordringer hverken
fremlagt fragtaftaler eller dokumentation for fragtmængder eller– priser, hvorfor retten læg-
ger chr. jensens beregninger af provision for 2010 og 2011 til grund, jf. retsplejelovens § 344,
stk. 2. chr. jensen har endvidere i opsigelsesperioden stået til rådighed for dregg, og den
omstændighed, at dregg ikke måtte have benyttet sig heraf, kan ikke komme chr. jensen til
skade. chr. jensen har herefter krav på provision med 2,5 % af det angivne beløb, svarende
til 84.603 eur, og på betaling af agenthonorar for de seks skibsanløb á 7.500 kr., i alt 45.000
kr.
        efter direktør erik thomsens og tidligere afdelingschef ole s. jørgensens samstem-
mende forklaringer findes det godtgjort, at fakturaerne, der ligger til grund for kontoudto-
                                                  - 13 -
gene benævnt ”statement of account”, blev sendt i original til dregg. mod direktør erik
thomsens og tidligere afdelingschef ole s. jørgensens forklaringer har dregg ikke godtgjort,
at der blev gjort indsigelse mod fakturaerne, idet der hverken er fremlagt konkrete eller ge-
nerelle skriftlige indsigelser.
       chr. jensens påstand tages herefter til følge.
       efter sagens udfald skal dregg betale sagsomkostninger til chr. jensen, der under hen-
syn til sagens værdi, karakter og forløb fastsættes til 79.340 kr., heraf 19.340 i retsafgift og re-
sten til dækning af advokatbistand. chr. jensen har endvidere foreløbigt afholdt udgifter til
vidnegodtgørelse til ole s. jørgensen på 4.734,50 kr. og til translatør på 7.560 kr., hvilke beløb
efter sagens resultat skal afholdes endeligt af dregg.
                              thi kendes for ret
dregg ehf skal inden 14 dage til chr. jensen shipping a/s betale 117.788,63 dkk og 84.603
eur med procesrente fra den 26. februar 2010 og 91.634,50 dkk i sagsomkostninger. sag-
somkostningsbeløbet forrentes efter rentelovens § 8a.
       ejgil kromann                      michael b. elmer                 jens fehrn-christensen
                                          (retsformand)
                                                    (sign.)
                                                ___ ___ ___
                                       udskriftens rigtighed bekræftes
                                p.j.v. sø- og handelsretten, den 1. juli 2011
